open-index/open-wikipedia-markdown huggingface dataset:
Muriel Freeman

**Muriel Freeman**, nada en Worcester o 9 de setembro de 1897 e finada en Northampton en 1980, foi unha tiradora de esgrima inglesa, gañadora dunha medalla olímpica.
## Traxectoria 
Participou nos Xogos Olímpicos de 1924 quedando en cuarto lugar en espada individual. Nos Xogos Olímpicos de 1928 logrou a medalla de prata tras perder con Helene Mayer na final por 5-2.

## Véxase tamén 
### Ligazóns externas 
* Perfil en sports-reference.com
Gran Premio de Suecia de 1974

O **Gran Premio de Suecia de 1974** foi unha carreira de Fórmula Un celebrada o 9 de xuño de 1974 no Scandinavian Raceway en Anderstorp, Suecia. Foi a sétima carreira do Campionato do Mundo de pilotos de .

A carreira foi totalmente dominada polos dous Tyrrell - Cosworth 007 de Jody Scheckter e Patrick Depailler. Depailler logrou a pole position, pero Scheckter gañoulle por 0.380 segundos na carreira, para sumar a súa primeira vitoria. Esta carreira marcou a primeira vitoria dun piloto surafricano nunha carreira do Campionato do Mundo.

## Resumo da carreira 
Logo de Mónaco, apareceron algunhas caras novas. Brian Redman retirouse da Fórmula Un, para ser substituído por Bertil Roos, mentres que Reine Wisell fíxose cargo do March de Hans-Joachim Stuck e Leo Kinnunen fixo o seu debut.

Os dous Tyrrells de Depailler e Scheckter monopolizaron a primeira fila e dominaron a carreira. Ronnie Peterson retirouse na volta 8 cun fallo na transmisión, que pronto sería seguido de Clay Regazzoni con problemas co cambio. Niki Lauda e James Hunt tiveron un duelo magnífico durante 20 voltas antes de que Hunt o superara na volta 66 e comezara a recortar a vantaxe dos Tyrrells 2 segundos por volta. Ao final, Scheckter logrou a súa primeira vitoria nunha carreira por 0.38 seg. e Hesketh logrou un excelente podio, os seus primeiros puntos na Fórmula Un. Graham Hill gañou o seu primeiro punto no campionato desde .

Vern Schuppan (Ensing-Ford), primeiro reserva, comezou ilegalmente desde o 26º posto da grella e terminou a carreira antes de ser descualificado.

## Clasificación 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
### Ligazóns externas 
''A menos que se indique o contrario, todos os resultados da carreira tómanse de
Dani Iglesias

**Daniel Iglesias Gago**, nado en Santiago de Compostela o 18 de agosto de 1995, é un futbolista galego. Xoga de dianteiro no Steaua București de Romanía.

## Traxectoria 
Ingresou na canteira do Deportivo da Coruña en 2007, con 12 anos. Avanzou polas diferentes categorías do club e na tempada 2012/13 debutou co filial, o Fabril, na Terceira División, alternando co equipo xuvenil. Esa campaña participou en 14 partidos co filial e logrou 5 goles.

Na tempada 2013/14 debutou co primeiro equipo do Deportivo da Coruña en Segunda División, no encontro da segunda xornada en Riazor ante o Córdoba (0–1), substituíndo a Álex Bergantiños. Xogou outros dous partidos esa tempada co equipo adestrado por Fernando Vázquez, correspondentes á Copa do Rei.

Continuou no Fabril ata o final da tempada 2014/15, acumulando un total de 80 partidos e 24 goles. O 31 de xullo de 2015 anunciouse a rescisión do seu contrato co Deportivo da Coruña, despois de oito anos na estrutura do club. 

Días máis tarde firmou por catro temporadas co Deportivo Alavés, de Segunda División. Na súa primeira tempada foi cedido CD Guadalajara de Segunda División B, co que disputou 33 partidos e anotou 7 goles. Nas dúas seguintes tempadas xogou co filial do equipo vasco, o Alavés B, na Terceira División, e na 2018/19 foi cedido ao Istra 1961 de Croacia, xunto a Adrián Fuentes, Einar Galilea e Ioritz Landeta. Disputou 22 partidos na Prva HNL, 2 deles na fase de permanencia na que o equipo salvou a categoría ante o Šibenik.

En 2019 foi traspasado ao Rijeka, co que xogou un total de 14 partidos durante a súa primeira tempada, rematando a liga na terceira posición, por detrás do Dinamo Zagreb e do Lokomotiva.

En 2021 foi traspasado ao ŠKF Sereď, tamén de Eslovaquia, co que rematou a liga na quinta posición, pero o club foi descendido dúas categorías administrativamente. A continuación instalouse en Romanía, onde fichou primeiramente polo Dinamo București, que viña de descender á Liga II. Na súa primeira campaña en Bucarest conseguiu o ascenso á Liga I, contribuíndo con tres goles na liga regular e outros tres na promoción de ascenso. Na seguinte tempada disputou un total de 36 partidos, conseguindo a salvación na promoción de permanencia. 

En 2024 asinou polo Steaua București.

## Notas 
## Véxase tamén 
### Ligazóns externas 
* Datos do xogador en futbolme.com 
* Datos do xogador en lapreferente.com 
* Conta de Twitter oficial do xogador
Barney McKenna

**Bernard Noël "Banjo Barney" McKenna**, nado o 16 de decembro de 1939 en Donnycarney (Condado de Dublín) e finado o 5 de abril de 2012 en Howth (Condado de Dublín), foi un músico irlandés que pese a tocar varios instrumentos coma a mandolina e o acordeón pasou á historia como un dos mellores tocando o banjo tenor. Foi membro fundador do histórico grupo irlandés The Dubliners.

## Biografía 
Comezou a tocar o banxo aos 12 anos ao non poder permitirse mercar unha mandolina, que era o instrumento que lle gustaba, porén foi con este instrumento co que desenvolvería a maior parte da súa carreira, primeiro en cabarés e concertos en Dublín e despois formando parte do grupo The Dubliners tras un breve paso por outra banda histórica como The Chieftains.

## Notas 
## Véxase tamén 
### Ligazóns externas 
* The Irish Tenor Banjo 
* Páxina oficial do músico
Nova York para principiantes

***Nova York para principiantes*** (en ) é un filme británico dirixido por Robert B. Weide que se estreou no 2008. Estreouse en galego na TVG o 1 de setembro de 2013.

## Sinopse 
Crónica do declive de Sidney Young, un prometedor xornalista británico que un día ten a oportunidade de escribir nunha das revistas máis prestixiosas de Nova York: "Sharps". Young, un home carente de vergoña, principios e autocontrol, intenta abrirse camiño en Manhattan, pero o azar, as súas malas formas e as súas bromas de mal gusto faranlle sufrir graves contratempos.

## Personaxes 
* Simon Pegg como Sidney Young
* Kirsten Dunst como Alison Olsen
* Megan Fox como Sophie Maes
* Danny Huston como Lawrence Maddox
* Gillian Anderson como Eleanor Johnson
* Jeff Bridges como Clayton Harding
* Bill Paterson como Lord (Richard) Young
* Max Minghella como Vincent Lepak
* Miriam Margolyes como Mrs Kowalski
* Margo Stilley como Ingrid

### Aparicións menores e cameos 
* Brian Austin Green 
* Thandie Newton 
* Chris O'Dowd 
* James Corden 
* Katherine Parkinson

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Oso de Ouro

O **Oso de Ouro** é o principal premio outorgado polo Festival Internacional de Cinema de Berlín. O oso é o símbolo heráldico da cidade de Berlín.

Os gañadores da primeira edición do festival en 1951 foron escollidos por un xurado alemán, con cinco gañadores do Oso de Ouro divididos por xéneros e categorías. Entre 1952 e 1955 os gañadores foron determinados por membros do público.

## O trofeo 
A estatua mostra un oso en pé sobre as patas traseiras e está baseada do deseño de 1932 do escultor alemán Renée Sintenis para a mascota heráldica que acabou por converterse no símbolo do festival. Desde a primeira edición foi fabricado pola fundición artística Hermann Noack. Foi entregado por primeira vez en 1951 e foi redeseñado nunha versión maior en 1960. Ademais levantouse a pata dianteira esquerda en lugar da dereita do primeiro modelo.

A figura actual mide 20&nbsp;cm de altura e está fixada a unha base onde se grava o nome do gañador. A figura ten un centro de bronce chapado cunha capa de ouro e o seu peso total é de 4&nbsp;kg.

## Palmarés 
## Notas 
## Véxase tamén 
### Outros artigos 
* Palma de Ouro, entregada no Festival Internacional de Cine de Cannes
* León de Ouro, entregado no Festival Internacional de Cine de Venecia
* Cuncha de Ouro, entregada no Festival Internacional de Cine de San Sebastián

### Ligazóns externas 
* Festival de Berlín na IMDb
Xogos Olímpicos de Innsbruck

**Xogos Olímpicos de Innsbruck** pode referirse ás seguintes edicións dos Xogos Olímpicos:
* Xogos Olímpicos de Inverno de 1964.
* Xogos Olímpicos de Inverno de 1976.
* Xogos Olímpicos da Xuventude de Inverno de 2012.
Xogos Olímpicos de Cortina d'Ampezzo

'''Xogos Olímpicos de Cortina d'Ampezzo''' pode referirse ás seguintes edicións dos Xogos Olímpicos:
* Xogos Olímpicos de Inverno de 1944, suspendidos pola segunda guerra mundial.
* Xogos Olímpicos de Inverno de 1956.
Gran Premio de Bélxica de 1974

O **Gran Premio de Bélxica** de Fórmula 1 de  disputouse en Nivelles-Baulers o 12 de maio de 1974. Foi a quinta carreira da tempada de Fórmula Un de . A carreira foi o 32º Gran Premio de Bélxica. Esta foi a última das 2 carreiras disputadas no circuíto de Nivelles-Baulers, o Gran Premio de Bélxica trasladouse a Zolder e quedou alí ata 1984.

## Clasificación 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas 
''A menos que se indique o contrario, todos os resultados da carreira tómanse de
Juan Harguindey Broussain

**Juan Harguindey Broussain**, nado en Santiago de Compostela o 19 de abril de 1839 e finado na mesma cidade o 8 de febreiro de 1911, foi un empresario galego.

## Traxectoria 
Fillo de Juan Harguindey Garra. Estudou no colexio Saint Jean de Baiona. Cando finou o seu pai en outubro de 1851, regresou a España en 1854 para rexentar o patrimonio familiar. Creou un grupo de empresas do coiro.

## Notas 
## Véxase tamén 
### Bibliografía 
*
Preferente Autonómica de Galicia 2013/14

A tempada **2013–14** foi a 74ª edición da Preferente Autonómica de Galicia. Empezou o 25 de agosto de 2013 e finalizou o 18 de maio de 2013. O campión foi o Ribadeo.

## Equipos e estadios
### Preferente Norte
### Preferente Sur
## Clasificación
### Grupo Norte
|}

**O Silva&nbsp;viuse beneficiado pola aparición dunha vacante en Terceira División.* 
**O O Val, San Tirso e Carral víronse prexudicados polos descensos do Grixoa, Betanzos, Dorneda e Negreira de Terceira División, quedando unha praza compensada co ascenso do Silva.*

### Grupo Sur
|}

## Eliminatorias
### Campións
|}

### Terceiros
|}

### Cuartos
|}

## Véxase tamén
### Ligazóns externas
*Páxina da Federación Galega de Fútbol
Tagetes

dereita|miniatura|250px|Caraveis chineses en Galiza.
***Tagetes*** é un xénero de 56 especies de plantas principalmente herbáceas anuais e perennes da familia do xirasol (Asteraceae ou Compositae). É popularmente coñecida como *caravel de burro* ou *caravel chinés*. O xénero é nativo de América do Norte e do Sur, mais algunhas especies se naturalizaron ao redor do mundo. As súas flores son alaranxadas, amarelas ou vermellas, a maioría cun cheiro moi forte.

Son flores comúns ornamentais na xardinaxe galega.
miniatura|left
## Especies 
* *Tagetes erecta* L.
* *Tagetes filifolia*
* *Tagetes lacera*
* *Tagetes lemmonii* A. Gray
* *Tagetes lucida* Cav.
* *Tagetes micrantha* Cav.
* *Tagetes minima* L.
* *Tagetes minuta* L.
* *Tagetes patula* L.
* *Tagetes pusilla* Kunth
* *Tagetes fenuifolia*

## Clasificación do xénero 
## Notas 
## Véxase tamén 
### Ligazóns externas
Tebra

O topónimo **Tebra** pode referirse a:

;En Galiza
***Tebra**, parroquia do concello de Tomiño;
***San Salvador de Tebra**, parroquia do concello de Tomiño.

;Castelo de Galiza
***Castelo de Tebra**, castelo medieval situado no lugar do Outeiro da parroquia de Santa María de Tebra, no concello de Tomiño, no val do Tebra afluente do río Miño.

## Véxase tamén
### Outros artigos
***Tembra**, lugar da parroquia de Boullón, no concello de Brión;
***Escola da Tebra**, unha das correntes dominantes da poesía galega posterior á guerra civil española, parella no tempo á poesía social (ou realismo social).
N/a

**n/a** ou **N/A** é unha abreviación de uso común na lingua inglesa, utilizada para indicar a omisión deliberada de información existente nun campo dunha táboa, lista ou formulario, por motivo de non se aplicar no caso particular da cuestión, ou simplemente por non estar dispoñible a devandita información. A barra inclinada («/») indica que é unha abreviación de palabras.

A abreviatura pode referirse a:
* *not available* (*non dispoñible*)
* *not applicable* (*non aplicable no caso*)
* *no answer* (*sen resposta*; aínda que este significado só se usa en certas situacións)

## Notas
Leandro Llorente Navarro

**Leandro Llorente Navarro**, coñecido como **Pepe, o madrileño**, nado en Madrid e finado en Recesende o 3 de abril de 1946, foi un guerrilleiro antifranquista galego.

## Traxectoria 
Chofer e comunista. Chegou a Lugo en 1941 para establecer contactos cos guerrillieros da zona. Foi detido en 1943 e estivo uns dous meses en prisión. Volveu ao monte e integróuse na Terceira agrupación. Foi abatido en Recesende nun tiroteo coa Garda civil o 3 de abril de 1946 xunto con Obdulio Naves Fernández.
## Notas 
## Véxase tamén 
### Ligazóns externas 
* Covas, Recesende… 1946
Copa Galicia

**Copa Galicia**  (nalgúns casos actualmente **Copa Xunta** ou **Copa Xunta de Galicia**, ocasionalmente **Copa Galiza**) é unha competición autonómica que se disputa en varios deportes:

***Copa Galicia (baloncesto)** (dende 1986)

***Copa Galicia (balonmán)**
***Copa Galicia de fútbol** disputada durante o século XX (1936-1989).
***Copa Xunta de Galicia** de fútbol, precursora da **Copa Galiza** (1989, 2006, 2008 e 2009).
***Copa Galiza (hóckey a patíns)** (dende 2008)
***Copa Xunta de Galicia de Fútbol Sala** (dende 1990)
***Copa Xunta de Rugby**, **Copa Xunta** ou **Copa Galiza** (dende 1986)
Jesús López

***Jesús López de Rego** (1876-1972), foi un arquitecto galego.
***Jesús López Cobos** (1940-), un director de orquestra español.
***Jesús López García** máis coñecido como **Suso de Marcos** (1950-), é un escultor galego.
Emilio Álvarez

O nome de **Emilio Álvarez** pode referirse a.

***Emilio Álvarez Giménez** (1830-1911), dramaturgo, rexionalista e político galego;
***Emilio Álvarez Martínez** (1885-1954), sacerdote e xornalista galego;
***Emilio Álvarez Blázquez** (1919-1988), escritor e editor galego;
***Emilio Álvarez Negreira** (1926-2002), xornalista e poeta galego;
***Emilio Álvarez González** (1954-2008), poeta galego.
Emilio Aragón

***Emilio Aragón Bermúdez** (1929-2012), ***Miliki***,  pallaso, acordeonista e cantante español;
***Emilio Aragón Álvarez** (1959-), fillo de *Miliki*, *Milikito*, animador, actor, presentador, músico, produtor e empresario español.
Vuelta a España 2013

[dereita|miniatura|Paso da Vuelta por [Baiona.]]
[dereita|miniatura|Paso da Vuelta por [Ponteareas.]]
[dereita|miniatura|Paso da Vuelta pola [A Gudiña|Gudiña.]]

A **68.ª edición da Vuelta a España** disputouse dende o 24 de agosto ata o 15 de setembro de 2013, entre as localidades de Vilanova de Arousa e Madrid, cun percorrido total de 3.358,9&nbsp;km repartidos en 21 etapas.

Dez localidades foron saídas inéditas no 2013, as de Vilanova de Arousa, Lalín/A Estrada, Sober, Antequera, Torrecampo, Maella, Valls, Bagà, Graus e Leganés (Parquesur); mentres que tamén houbo 10 finais inéditos de etapa, os de Baiona (Alto do Monte da Groba), Vilagarcía de Arousa (Miradoiro de Lobeira), Fisterra, Lago de Sanabria, Mairena del Aljarafe, Estepona (Alto de Penas Brancas), Güejar Sierra (Alto de Hazallanas), Tarazona, Castelldefels e Peyragudes (Francia).

Ao igual que na anterior edición o percorrido foi criticado polos medios especializados aínda que non de forma tan dura debido ao aumento de quilómetros na contra o reloxo por equipos e ao aumento de dureza nas etapas pirenaicas.

## Equipos participantes 
Tomaron parte na carreira os 19 equipos de categoría UCI ProTeam (ao ter asegurada e ser obrigada a súa participación); máis 5 de categoría Profesional Continental invitados pola organización (Caja Rural, Cofidis, Solutions Crédits e Team NetApp-Endura). Formando así un pelotón de 198 ciclistas con 9 corredores cada equipo (preto do límite de 200 establecido para carreiras profesionais) aínda que finalmente foron 197 tras a exclusión de Theo Bos por parte do seu equipo (Belkin) ao non estar en condicións de competir por valores baixos de cortisona, de 8 corredores por equipos (agás o mencionado Belkin que saíu con 7).

Os equipos participantes foron:

## Etapas 
## Lista de portos especiais e de primeira 
A seguinte lista inclúe os portos de montaña máis importantes por onde pasou a carreira, os de categoría especial (ESP) e os de 1.ª categoría.

## Clasificacións finais 
### Clasificación xeral individual 
### Clasificación por puntos 
### Clasificación da montaña 
### Clasificación xeral combinada 
### Clasificación xeral por equipos 
### Premio á combatividade 
## Evolución das clasificacións 
## Abandonos 
Nesta edición de La Vuelta producíronse 54 abandonos, quedando 144 corredores en carreira. A seguinte é a lista de desercións (inclúense abandonos e expulsións):

## Banda sonora 
O tema musical desta edición da Volta foi composto e interpretado polo gaiteiro galego Carlos Núñez.

## Notas 
## Véxase tamén 
### Ligazóns externas 
* Páxina web oficial da Vuelta a España 
* Información sobre a Vuelta a España no xornal deportivo Marca
Andrés Mellado Fernández

**Andrés Mellado Fernández**, nado en Málaga en 1846 e finado en Biarritz (Francia) o 30 de agosto de 1913, foi un avogado, xornalista e político español, ministro de Instrución Pública e Belas Artes durante o reinado de Afonso XIII.

## Traxectoria 
Membro do Partido Liberal-Conservador, iniciou a súa carreira política en 1881 como deputado en representación de Porto Rico, repetindo o nomeamento do escano en 1884. Desde a seguinte lexislatura e até 1899 foi deputado pola provincia de Málaga, e en 1898 foi nomeado senador por Cuba.

En 1889 foi alcalde de Madrid, e foi gobernador do Banco de España entre xuño e decembro de 1902. Durante o goberno presidido por Eugenio Montero Ríos, entre o 23 de xuño de 1903 e o 31 de outubro de 1905, foi nomeado ministro de Instrución Pública.

Como xornalista, dirixiu o periódico *El Imparcial*. Foi amais membro da Real Academia Española coa cadeira K dende o 5 de maio de 1912.

## Vida persoal
Casou na igrexa de Santo Ildefonso de Madrid  coa luguesa Jesusa de La Portilla Cobián, irmá do gobernador militar de Lugo Leoncio de La Portilla. Non tiveron descendencia.

## Notas
## Véxase tamén 
### Outros artigos 
* Lista de gobernadores do Banco de España

### Bibliografía 
* 

### Ligazóns externas 
* El Ministro Andrés Mellado y su relación con Gaucín 
* Ficha na Base documental d'Història Contemporània de Catalunya.
Langley

**Langley** pódese referir a:

## Lugares
### Canadá
*Langley, Columbia Británica

### Reino Unido
*Langley, Cheshire
*Langley, Derbyshire
*Langley, Essex
*Langley, Hampshire
*Langley, Hertfordshire
*Langley, Kent
*Langley, Northumberland
*Langley, Oxfordshire
*Langley, Berkshire
*Langley, Shropshire
*Langley, West Sussex

### Estados Unidos
*Langley, Arkansas
*Langley, Illinois
*Langley, Oklahoma
*Langley, Carolina do Sur
*Langley, Virxinia
*Langley, Washington

## Outros
*Samuel Pierpont Langley, pioneiro da aviación e científico
Sociedade Deportiva Cultural Residencia

dereita|miniatura|SDC Residencia 2022-23.
A **Sociedade Deportiva Cultural Residencia** é un club de fútbol galego da cidade de Lugo. Foi fundado en 1967 e actualmente compite no Grupo 3 da Primeira Autonómica de Galicia.

## Datos do club 
### Tempada a tempada 
## Xogadores 
### Cadro actual 
:*Datos do 22 de agosto de 2014.*

## Véxase tamén 
*Páxina oficial do club
*Twitter oficial do club
*Datos do club en lapreferente.com
Gorbeia

O **Gorbeia** é o cumio máis elevado do macizo montañoso homónimo, situado nos Montes Vascos, de a cabalo entre as provincias de Áraba e Biscaia, no País Vasco. Ten unha altitude de 1.482 metros e o seu cumio está coroado dende o ano 1899 por unha cruz metálica, da que ten habido diferentes versións. A cruz actual ten 17,23 metros de altura. O Gorbeia tamén é un dos principais puntos de referencia do montañismo vasco e forma parte do Parque Natural do Gorbeia.

## Galería de imaxes 

Ficheiro:Cruz de gorbea.jpg|A cruz do Gorbeia no 2005.
Ficheiro:Indalecio Gorbeiako gailurrean.jpg|Indalecio Ojanguren no cumio do Gorbeia a comezos do século XX.

## Véxase tamén 
### Ligazóns externas 
*O monte Gorbeia na páxina de euskal-herria.org 
*O monte Gorbeia na páxina de mendikat.net
Emilio González

***Emilio González López**, historiador e político galego (1903 - 1991).
***Emilio González Fernández**, psiquiatra e escritor galego (n. 1943).
***Emilio González Afonso**, médico e político galego (n. 1954).
The Librarian: Quest for the Spear

***The Librarian: Quest for the Spear*** é un filme estadounidense dirixido por Peter Winther que se estreou no 2004. É o primeiro filme da saga *The Librarian*.

## Sinopse 
Flynn Carsen, un espelido estudante atraído pola investigación arqueolóxica, consegue traballo na biblioteca de Nova York. Nos sotos do edificio descobre almacenados restos arqueolóxicos abraiantes. A súa primeira taref como bibliotecario consiste en buscar, coa axuda dunha moza destra nas artes marciais, os anacos perdidos da "Lanza do destino".

## Personaxes 
## Véxase tamén 
### Ligazóns externas 
* 
* Ficha en AllMovie
Ácido cerótico

O **ácido cerótico** ou **ácido hexacosanoico**, é un ácido graxo saturado de cadea longa de 26 carbonos coa fórmula química CH3(CH2)24COOH. Atópase sobre todo na cera de abella e na cera das follas da planta *Copernicia prunifera* (unha palmeira). É un sólido cristalino branco cun punto de fusión elevado (88&nbsp;°C) debido á súa longa cadea insaturada[.

O ácido cerótico pertence ao grupo dos ácidos graxos de cadea moi longa que están a miúdo asociados á enfermidade adrenoleucodistrofia, na cal está implicada a excesiva saturación de ácidos graxos non metabolizados no peroxisoma, como o ácido cerótico. Os seus niveis elevados no plasma poden estar asociados tamén con arteriosclerose e síndrome metabólica.

## Notas
Folión de Fachas

O **Folión de Fachas** é unha festa que se celebra o último venres de setembro no lugar da Besta (Vilelos, O Saviñao). Está na liña do Folión de Castelo, tamén coñecido como Queima das Fachas de Castelo, en Taboada, e coa Festa dos Fachós de Castro Caldelas.

Os folións de fachas eran comúns nas vésperas de festa na Ribeira Sacra, ademais doutras celebracións como Os Remedios na cidade de Ourense, por Allariz e na Merca. Destaca o Folión de Vilelos por ser o que mellor conserva a tradición de subir, en procesión, con fachas con lume o castro do lugar.

miniatura|Agucio seco.
Nas semanas previas os veciños percorren os soutos á procura de agucios secos, destinados á elaboración das fachas. Estas lévanse o día indicado ao campo da festa. Á media noite préndenlles lume e ascenden con elas ata a croa do castro.

## Notas 
## Véxase tamén 
### Ligazóns externas 
*Web do Folión de Fachas 
*"O Saviñao se consagra al rito ancestral del fuego para saludar la llegada del otoño", *El Mundo*, 25/9/2011 .
*Vídeo: queima das fachas Vilelos 
*Vídeo: Folión de fachas de Agucios. Vilelos (O Saviñao)
Nicolas Roeg

**Nicolas Jack Roeg**, nado en Londres o 15 de agosto de 1928 e finado na mesma cidade o 23 de novembro de 2018, foi un director de cine inglés.

## Traxectoria 
Comezou a súa carreira como director de fotografía (*Fahrenheit 451*) e axudante de dirección (*Lawrence de Arabia*), sen ter estudos de cine.

Debutou como director con *Performance*, protagonizada por Mick Jagger en 1970. Tras este filme dirixiu películas como *Walkabout* ou ''Don't Look Now*, nas que se aprecian as características do seu cine, imaxes que semellan desordenadas que esixen ao espectador un traballo de orde para comprender a historia.

A partir dos anos noventa adicouse a dirixir tamén para a televisión, tanto películas (*Sansón e Dalila*) como episodios de series (*The Young Indiana Jones Chronicles*).

## Filmografía 
* 1970 - *Performance* (codirixido con Donald Cammell) (1970)
* 1971 - *Walkabout* (1971)
* 1972 - *Glastonbury Fayre* (codirixido con Peter Neal) (1972)
* 1973 - *Don't Look Now* (1973)
* 1976 - *The Man Who Fell to Earth* (1976)
* 1980 - *Bad Timing: A Sensual Obsession* (1980)
* 1983 - *Eureka* (1983)
* 1985 - *Insignificance* (1985)
* 1986 - *Robinson Crusoe por un ano* (1986)
* 1988 - *Ruta 29* (1988)
* 1990 - *A maldición das meigas* (1990)
* 1991 - *Cold Heaven* (1991)
* 1995 - *Two Deaths* (1995)
* 2007 - *Puffball* (2007)

## Notas 
## Véxase tamén 
### Bibliografía 
**Nicolas Roeg*, Neil Feineman, Boston: Twayne, 1978 
**The Films of Nicolas Roeg: Myth and Mind*, John Izod, Basingstoke, Macmillan, 1992 
**Fragile Geometry: The Films, Philosophy and Misadventures of Nicolas Roeg*, Joseph Lanza, Nova York: Paj Publications, 1989 
**The Films of Nicolas Roeg*, Neil Sinyard, Londres: Letts, 1991 
### Ligazóns externas 
* Nicolas Roeg @ pHinnWeb
* Best British Directors: Nicolas Roeg 
* Interview with Roeg from 1980  por Gerald Peary; consultado o 12 de xullo de 2014.
* Tribute to Nicolas Roeg 2007, Academy of Motion Picture Arts and Sciences (photos.oscars.org); consultado o 12 de xullo de 2014.
* Book Review: *The World is Ever Changing'' by Nicolas Roeg , independent.co.uk; consultado o 12 de xullo de 2014.
* Nicolas Roeg obituary: From tea-maker to director's chair at bbc.co.uk
Raís e lazos

***Raís e lazos*** (en ) é un filme estadounidense dirixido por Alison Eastwood que se estreou no 2007. Está protagonizado por Kevin Bacon, Marcia Gay Harden e Miles Heizer. Estreouse en galego na TVG o 18 de setembro de 2011.

## Sinopse 
Tom Stark, enxeñeiro ferroviario e maquinista, non sabe sobrelevar o cancro terminal que padece a súa esposa Megan. Refúxiase no traballo, en vez de intentar aproveitar con intensidade os seus últimos días con Megan para facela feliz. Pero unha inesperada desgraza vai estreitar os seus lazos. Un día unha muller deprimida coloca na metade da vía o seu automóbil, co seu fillo adolescente Davey dentro. Tom segue o regulamento de diminuír a velocidade, pero sen usar o freo de emerxencia, o que podería facer descarrilar o tren. Como resultado, a muller morre pero o rapaz salva a vida.

## Personaxes 
* Kevin Bacon como Tom Stark
* Marcia Gay Harden como Megan Stark
* Miles Heizer como Davey Danner
* Marin Hinkle como Renee
* Eugene Byrd como Otis Higgs
* Bonnie Root como Laura Danner
* Steve Eastin como N.B. Garcia
* Laura Cerón como Susan Garcia
* Margo Martindale como Judy Neasy
* Kathryn Joosten como Mrs. Brown

## Notas 
## Véxase tamén 
### Ligazóns externas 
*
Craig Thompson

miniatura|dereita|220px|Craig Thompson en setembro de 2011.
**Craig Matthew Thompson**, nado en Traverse City, Míchigan o 21 de setembro de 1975 é un creador de bandas deseñadas.

## Traxectoria
Nado en Míchigan, fillo dun fontaneiro e dunha enfermeira, creceu nunha familia cristiá fundamentalista, sendo o seu primeiro contacto coa banda deseñada as tiras cómicas infantís dominicais. Comezou a escribir no periódico da universidade.

A súa primeira novela gráfica foi a semiautobiográfica *Good-bye, Chunky Rice*, inspirada pola súa marcha a Portland, Oregón, á que seguiu a tamén autobiográfica *Blankets*.

A finais de 2004 comezou a traballar en *Habibi*, publicada sete anos máis tarde.

## Obra
*1999 -  *Good-bye, Chunky Rice*
*2000 - *Bible Doodles*
*2001 - *Doot Doot Garden*
*2003 - *Blankets*
*2004 - *Carnet de Voyage*
*2011 - *Habibi*
*2014 - *Space Dumplins*

## Véxase tamén
### Ligazóns externas
Blog de Craig Thompson
Bienvenue chez les Ch'tis

'''''Bienvenue chez les Ch'tis''''' é un filme francés dirixido, coescrito e protagonizado por Dany Boon que se estreou no 2008.

O filme rompeu practicamente tódolos récords en recadación en Francia. O 28 de febreiro de 2010, o filme fora visto por 20,5 millóns de persoas en 23 semanas. Ademais tivo unha recadación de máis de 110 millóns de euros só en Francia.

## Sinopse 
Phillippe Abrams (Kad Merad) é un carteiro ó que destinan, en contra do seu desexo, a Bergues, unha pequena vila francesa na fronteira con Bélxica. Pero, cando chega alí, atópase cun lugar idílico e de xentes encantadoras. De tódolos xeitos, á súa muller (Zoé Félix), da que está bastante distanciado, asegúralle que vive nun auténtico inferno coa fin de espertar a súa compaixón. Un día ela decide ir a velo. Entón, Abrams pídelles ós seus novos amigos e veciños que representen unha farsa e se comporten de forma que pareza que a vida nesa vila é un pesadelo.

## Personaxes 
* Kad Merad como Philippe Abrams
* Dany Boon como Antoine Bailleul
* Zoé Félix como Julie
* Lorenzo Ausilia-Foret como Raphaël Abrams
* Anne Marivin como Annabelle Deconinck
* Philippe Duquesne como Fabrice Canoli
* Guy Lecluyse como Yann Vandernoout
* Patrick Bosso como Policía da A7
* Zinedine Soualem como Momo
* Jérôme Commandeur como Inspector Lebic
* Line Renaud como Nai de Antoine
* Michel Galabru como Tío de Julie
* Stéphane Freiss como Jean
* Alexandre Carrière como Tony
* Jenny Clève como Home que canta o P'tit quinquin (Himno do Norte de Francia)
* Fred Personne como M. Vasseur

## Galardóns e nomeamentos 
* 2008: Premios César: Nomeado a mellor guión orixinal.

## Notas 
## Véxase tamén 
### Ligazóns externas 
*
Sousa (xénero)

***Sousa*** é un xénero de cetáceos odontocetos da familia dos delfínidos que comprende tres especies de golfiños que se caractarizan por teren unha xiba ba base da aleta dorsal, e que viven na rexión Indo-pacífica e nas costas da África centrooccidental.

## Catacterísticas 
Teñen o corpo robusto, cun melón arredondado na cabeza e un bico longo e delgado, e cunha xiba alongada no dorso, rematada por unha pequena aleta dorsal. Viven en augas costeiras pouco profundas e estuarios, na rexión Indo-pacífica e da África centrooccidental.

## Taxonomía 
A taxonomía do xénero *Sousa* é complicada e discutida, chegando algúns autores a propoñer até cinco especies dentro del:
* *Sousa chinensis*, do océano Pacífico.
* *Sousa plumbea*, do Índico, nas cosatas da India.
* *Sousa teuszi* do Atlántico centroafricano.
* *Sousa lentiginosa*, e
* *Sousa borneensis*
Até mediados da década de 2000, a maioría das autoridades aceptaban só dúas especies, *Sousa chinensis* e *S. teuszi*.

Porén, na sistemática de Rice, amplamente utilizada, identifícanse tres especies, engadindo *S. plumbea* ás dúas anteriores.

Pero o cetólogo autraliano Graham Ross escribiu "porén, recentes estudos morfolóxicos, apoiados por análises xenéticas, indican que hai unha soa especie con diverdas variantes, para a cal o nome *S. chinensis* ten prioridade".

De calquera xeito, o consenso maioritario na actualidade sobre es especies de *Sousa* son as tres especies seguintes:
* *Sousa chinensis* (Osbeck, 1765)
* *Sousa plumbea* (G. Cuvier, 1829)
* *Sousa teuszii* (Kükenthal, 1892)

## Distribución das tres especies 

Ficheiro:Cetacea range map Pacific Humpback Dolphin.PNG|Distribución de *Sousa chinensis*
Ficheiro:Cetacea range map Indian Humpback Dolphin.PNG|Distribución de *S. plumbea*
Ficheiro:Cetacea range map Atlantic Humpback Dolphin.PNG|Distribución de *S. teuszii*

## Notas 
## Véxase tamén 
### Bibliografía 
* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.
* Perrin, William F., Bernd Würsig & J. G. M. Thewissen (eds.) (2002): *Encyclopedia of Marine Mammals*. 2ª ed. San Diego: Academic Press. ISBN 978-0-12-373553-9
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. ISBN 0-8018-8221-4.

### Outros artigos 
* Cetáceos
* Odontocetos
* Delfínidos

### Ligazóns externas 
* *Sousa* en ADW.
Moraxeláceas

As **Moraxeláceas** (***Moraxellaceae***) Rossau *et al.* 1991 é unha familia de Gammaproteobacteria que comprende maioritariamente bacterias que viven no solo e nas augas naturais. Malia a predominancia de especies de vida libre, existen nesta familia outras que son parasitas, en xeral inofensivas, das mucosas dos mamíferos, incluíndo os seres humanos. Algunhas especies son patóxenas, entre as cales están *Moraxella catarrhalis*, patóxena para os humanos e *Moraxella bovis*, axente causante da doenza dos *ollos vermellos ou rosas* do gando bovino (queratoconxuntivite infecciosa bovina, tamén coñecida como IBK), e *Acinetobacter baumannii* pode causar infeccións intrahospitalarias en pacientes debilitados.

As bacterias desta familia son gramnegativas, aeróbicas, quimioheterótrofas e mesófilas ou psicrófilas (viven a baixas temperaturas), e en xeral considéranse bacterias psicrotróficas (especialmente as do xénero *Psychrobacter*). Son bacilos ou cocos catalase positivos.

## Notas 
## Véxase tamén 
### Ligazóns externas 
* J.P. Euzéby: List of Prokaryotic names with Standing in Nomenclature
* Pink-eye in Beef Cattle
Langley, Virxinia

**Langley** é unha poboación non constituída en autoridade municipal (*unincorporated area*) dentro da área censual de McLean.

Funciona como unha comunidade dormitorio de Washington, D.C. e hai anos que na práctica é un suburbio de McLeon pero o seu nome é coñecido internacionalmente por estar alí situada a sede central da CIA desde 1961, comezando a construción das instalacións en 1957 .miniatura|Entrada nova da sede da CIA|centro
## Notas
Ángel Pérez Gándaras

**Ángel Pérez Gándaras**, nado en Baralla cara a 1904 e finado en Lugo o 13 de febreiro de 1937, foi un farmacéutico e político galego.

## Traxectoria 
Fillo de Juan Pérez Rodríguez e Manuela Gándaras López e irmán de Domingo Pérez Gándaras. Farmacéutico na Pontenova. Co golpe de Estado do 18 de xullo de 1936 formou parte do comité da Fronte Popular de Vilameá e Vilaoudriz xunto con José Antonio Dopacio Mesa, Manuel Enríquez Fernández e Jesús Sampedro Vázquez. Foi detido e ingresou na Prisión de Lugo o 31 de xullo de 1936. Xulgado en Lugo por rebelión militar con outros 24 veciños da Pontenova o 4 de decembro de 1936, foi condenado a pena de morte. Foi executado en Lugo o 13 de febreiro de 1937.

## Notas 
## Véxase tamén 
### Ligazóns externas 
* Ficha en represión franquista en Lugo
Domingo Pérez Gándaras

**Domingo Antonio Pérez Gándaras**, nado en Pacios (Baralla) cara a 1898, foi un médico e político galego.

## Traxectoria 
Fillo de Juan Pérez Rodríguez e Manuela Gándaras López e irmán de Ángel Pérez Gándaras. Na Segunda República foi directivo de Izquierda Republicana. Co golpe de Estado do 18 de xullo de 1936 fuxiu e permaneceu agochado. Valentín Méndez Rodríguez foi acusado de prestarlle axuda. Abríronlle expediente de responsabilidades políticas en maio de 1937. Entregouse en 1938 e foi procesado, sen recaer condena sobre el. En outubro de 1940 abonou a sanción por responsabilidades políticas e recobrou a libre disposición dos seus bens. En xaneiro de 1941 foi nomeado médico de asistencia pública de Ribadeo e director do Hospital Municipal de Ribadeo, permanecendo nese posto nos anos corenta e cincuenta.

## Vida persoal 
Casou en Ribadeo con Jesusa Nistal Ares en maio de 1945.
## Notas 
## Véxase tamén 
### Ligazóns externas 
* Ficha en represión franquista en Lugo
Ángel Ansareo Grandas

**Ángel Ansareo Grandas**, nado en Penouta (Baralla) en 1912 e finado en Cidade de México o 17 de febreiro de 1985, foi un practicante e político galego.

## Traxectoria 
Practicante no Hospital da Facultade de San Carlos de Madrid. Co golpe de Estado do 18 de xullo de 1936 participou na toma do Cuartel da Montaña e combateu nas frontes de Guadarrama, Teruel e Cataluña. Fuxiu a Francia ao rematar a guerra. Permaneceu en Francia 10 meses, ata que foi entregado a Franco e encarcerado en Reus. Escapou, pero foi detido o 5 de maio de 1940 e ingresou na Prisión de Lugo. O 7 de xuño foi trasladado á prisión de Madrid. Condenado a morte en Madrid, foi indultado en 1943.

Inmediatamente volveu a unirse á guerrilla e presidiu o congreso celebrado en Cobas (A Coruña). Co nome de guerra de A. Ribas organizou varios grupos guerrilleiros e mantivo enfrontamentos armados con falanxistas e gardas civís. Ante a persecución á que se viu sometido en Baralla, refuxiouse a primeiros de maio de 1946 en Larín (Láncara) onda Hilario López Díaz, que o trasladou á casa da súa filla en Céltigos (Sarria), onde permaneceu oito días, ata que David López Arias o levou con el para Verín coa falsa identidade de Camilo Rodríguez López. Cruzou a fronteira de Portugal, e chegou a Lisboa en agosto de 1946. Foi procesado con Ramón Rodríguez Varela "Curuxás" e José Vázquez Otero na causa 177/46 pola morte do párroco de Meixente (Sarria) Pedro Páramo Arias o 2 de setembro de 1946. Obtivo un visado de asilado político e marchou a México arrivando ao porto de Veracruz o 28 de decembro de 1946. Foi declarado en rebeldía o 15 de abril de 1947. Morreu en México en 1985.

## Notas 
## Véxase tamén 
### Bibliografía 
* 

### Ligazóns externas 
* Los fugitivos de Franco
* Ficha en represión franquista en Lugo

* Covas, Recesende… 1946
A filla do mar

***A filla do mar*** (orixinalmente ***La hija del mar***) é unha novela en lingua castelá de Rosalía de Castro, publicada en 1859. Xa no século XXI foi traducida ao galego e publicada por Toxosoutos.

## Características 
miniatura|175px|Imprenta de J. Compañel, na rúa Real de Vigo.
É unha novela romántica, de carácter folletinesco. Está adicada a Manuel Murguía, con quen Rosalía casara en 1857. Foi publicada en Vigo, pola imprenta de Juan Compañel. En maio de 1976 saíu unha edición da librería-editorial compostelá Galí.

A obra inclúe un prólogo no que a autora defende a súa condición de muller escritora, expoñendo o seu dereito a publicar este texto narrativo de ficción, se ben considera que a mediados do século XIX a muller aínda tiña problemas para publicar un texto de carácter intimista.

A novela ten influencia por autores dos gustos románticos da época. Así, hai citas de autores como Carl Franz Van der Velde, Ossian, George Sand, José Zorrilla, Lord Byron, Xoán da Cruz, Maria Susanna Cummins, Bernardin de Saint-Pierre, Charlotte Turner Smith, Goethe, Delphine de Girardin e Victor Hugo, amais do poeta culterano Luis de Góngora.

En 2001 foi publicada en galego, co título de *A filla do mar*, pola Editorial Toxosoutos, nunha tradución de Olga Patiño Nogueira (ISBN 84-95622-33-5).

## Trama 
A acción sitúase en Muxía, preto do Santuario da Virxe da Barca. A novela conta as vivencias tráxicas de dúas mulleres: Esperanza é unha nena orfa rescatada dun naufraxio nun con por un mariñeiro, que é entregada á súa nai adoptiva, Teresa, unha muller expósita que xa ten un fillo pequeno, se ben este morre ao pouco de recibir a pequena. Teresa, que vive de coidar o gando, cría e coida a Esperanza.

## Notas 
## Véxase tamén 
### Bibliografía 
* AAVV (1986). *Actas do congreso internacional de estudios sobre Rosalía de Castro e o seu tempo*, v.&nbsp;1. CCG. USC:
:* , M. "La voz del narrador desde *La hija del mar* a *El primer loco*…", vol. 1, 341-366.https://minerva.usc.es/xmlui/bitstream/handle/10347/10134/pg_342-367_cc44rosalia1.pdf 
:* , Carlos. "Reflexiones sobre *La hija del mar*", vol. 1, 367-380.
:* , Manuel Celso. "A natureza en *La hija del mar*", vol. 1, 381-386.
* 
* 
* 
* 
* 

### Outros artigos 
* Juan Compañel
### Ligazóns externas 
* "*La hija del mar*: Biografía, confesión lírica y folletín", artigo de Marina Mayoral .
David Costas

**David Costas Cordal**, nado o 26 de marzo de 1995 en Chapela (Redondela), é un futbolista galego que xoga na posición de defensa. Actualmente xoga na UD Almería da Liga SmartBank, cedido polo Celta de Vigo.

## Traxectoria 
Formouse nas categorías inferiores do Celta de Vigo debutando co primeiro equipo ao pouco de subir ao filial dende o equipo xuvenil, o 25 de agosto de 2013 ante o Real Betis Balompié.

Foi internacional coa selección española sub-21, coa que xogou 1 partido, ademais dos 3 que xogou coa sub-19.

O 25 de xaneiro de 2020, anunciouse a súa cesión ata final de tempada á UD Almería da Segunda División.

## Equipos 
## Notas
Rally San Froilán de 2013

O **Rally San Froilán de 2013** foi a 35ª edición e a sétima rolda da tempada 2013 do Campionato de Galicia de Rally. Disputouse entre o 6 e o 7 de setembro.

## Clasificación final 
## Notas
Robert Bresson

**Robert Bresson**, nado en Bromont-Lamothe o 25 de setembro de 1901 e finado o 18 de decembro de 1999, foi un director de cinema francés. A súa influencia no cinema levou a Jean-Luc Godard a escribir que "Robert Bresson é ao cinema francés o que Dostoievski á novela rusa e Mozart á música alemá".

## Traxectoria 
Pouco se sabe dos primeiros anos da súa vida, e mesmo hai dúbidas sobre o seu ano de nacemento. Fotógrafo nos seus inicios artísticos, Bresson rodou a súa primeira curtametraxe en 1934. Durante a segunda guerra mundial pasou un ano nun campo de prisioneiros, experiencia que logo utilizou en ''Un condamné à mort s'est échappé ou Le vent souffle où il veut*.

En cincuenta anos de carreira só dirixiu trece longametraxes, nas que plasmou a súa idea dos actores-modelo: os actores eran obrigados a repetir as tomas ata que a súa interpretación quedase libre de case calquera emoción. En 1975 escribiu *Notes sur le Cinématographe*, un influente libro sobre teoría do cinema.

## Obra 
* *Les Anges du péché* (1943)
* *Les dames du Bois de Boulogne* (1945)
* *Journal d'un curé de campagne* (1951)
* *Un condamné à mort s'est échappé ou Le vent souffle où il veut* (1956)
* *Pickpocket* (1959)
* *Procès de Jeanne d'Arc* (1962)
* *Au hasard Balthazar* (1966)
* *Mouchette* (1967)
* *Une femme douce* (1969)
* *Quatre nuits d'un rêveur* (1971)
* *Lancelot du Lac* (1974)
* *Le diable probablement* (1977)
* *L'Argent'' (1983)

## Notas 
## Véxase tamén 
### Ligazóns externas
Lévy Madinda

**Lévy Madinda**, nado en Libreville o 11 de xuño de 1992, é un futbolista profesional internacional gabonés.

## Traxectoria 
Comezou xogando profesionalmente no Stade Mandji ata que no ano 2010 ficha polo filial do Celta de Vigo, equipo co que acada o ascenso a Segunda División B na tempada 2012/13 pese a rematar a tempada sendo un habitual nas convocatorias do primeiro equipo, co que debuta na Copa do Rei ante o UD Almería o 31 de outubro. Debuta en Primeira División o 30 de marzo de 2013 ante o FC Barcelona.

### Clubs 
### Internacional 
Foi internacional coa Selección de fútbol de Gabón en trinta e sete ocasións, anotando cinco goles. Foi convocado para as Copa Africana de Nacións de 2012, 2015 e 2017, así como para os Xogos Olímpicos de 2012.

## Véxase tamén 
### Ligazóns externas 
* .
Dicksonia

***Dicksonia*** é un xénero de fento arbóreo pertencente á orde Cyatheales. É considerado un parente próximo do xénero *Cyathea*, pero máis primitivo, datando as súas orixes aos períodos Xurásico e Cretáceo. O rexistro fósil inclúe caules, pínnulas e esporas.

O xénero contén 20-25 especies (dependendo do autor), e distribúese dende México ao Uruguai, Chile, Santa Helena, Nova Zelandia, Australia, Indonesia, Nova Guinea e Filipinas. É en Nova Guinea que atinxe maior diversidade con 5 especies coñecidas.

A especie máis cultivada de *Dicksonia* é a *Dicksonia antarctica*.

O xénero foi descrito por vez primeira en 1789 por Charles Louis L'Héritier de Brutelle. O nome homenaxea a Jame Dickson, un prominente enfermeiro e botánico.

Segundo o IBAMA, a *Dicksonia sellowiana*, chamada xaxín (*xaxim* ou *samambaiaçu* en portugués) está na lista das especies ameazadas de extinción en varios lugares do Brasil.

## Especies 
* *Dicksonia antarctica* - Australia.
* *Dicksonia arborescens* - St. Helena
* *Dicksonia archboldii* - Nova Guinea 
* *Dicksonia baudouini* - Nova Caledonia
* *Dicksonia berteriana* - Arquipélago Juan Fernández
* *Dicksonia blumei* - Indonesia, Filipinas
* *Dicksonia brackenridgei* - Fiji, Samoa
* *Dicksonia externa* - Arquipélago Juan Fernández
* *Dicksonia fibrosa* - Nova Zelandia
* *Dicksonia grandis* - Nova Guinea
* *Dicksonia herbertii* - Nordés de Queensland, Australia
* *Dicksonia hieronymi* - Nova Guinea
* *Dicksonia lanata* - Nova Zelandia
* *Dicksonia lanigera* - Nova Guinea
* *Dicksonia mollis* - Indonesia
* *Dicksonia sciurus* - Nova Guina
* *Dicksonia sellowiana* - Xaxín ou *samambaiaçu*. Do Sur de México, por América Central até Bolivia no norte de América do Sur; Uruguai e Mata Atlántica no Brasil.
* *Dicksonia squarrosa* - Nova Zelandia
* *Dicksonia steubelii* - Norte do Peru
* *Dicksonia thyrsopteroides* - Nova Caledonia
* *Dicksonia youngiae* - Australia.

## Notas 
## Véxase tamén 
### Bibliografía 
* Braggins, John E. e Large, Mark F. *Tree Ferns*. Timber Press, Inc. (2004).
* Lobin, Wolfram. List of the American Dicksonia Species. Scientific Authority of Germany, Bonn 2001.

### Ligazóns externas 
* Comunidade: Coidados e propagación de fentos arbóreos (en alemán/inglés)
* Flora Encyclopedia
The Librarian: Return to King Solomon's Mines

'''''The Librarian: Return to King Solomon's Mines'''* é un filme estadounidense dirixido por Jonathan Frakes que se estreou no 2006. É o segundo filme da saga *The Librarian''.

## Sinopse 
Flynn Carson é en aparencia un bibliotecario, pero isto tan só é unha tapadeira para a súa verdadeira misión como protector dos grandes segredos da humanidade, xa que o seu xefe deulle o mapa orixinal das míticas minas do Rei Salomón. Deberá atopalas e destruír un libro que outorga poderes sobrenaturais a quen o le, e que pode poñer en perigo o futuro da humanidade.

## Personaxes 
## Galardóns e nomeamentos 
* 2006: Nomeado ós Premios Critics' Choice: Mellor filme para TV.

## Notas 
## Véxase tamén 
### Ligazóns externas 
* 
* Ficha e AllMovie
Raiba

**Raiba** é un grupo de música rock en galego creado en 2009 en Portas.

## Traxectoria 
O grupo creouse tras a unión de Buceta (baixo), Fran (guitarra) e F. Bernardini (batería) e Xavinho (voz), quen fora o primeiro vocalista de NAO. O grupo comezou influenciado polo rap metal dos anos 90 e o nu metal, ademais de toques electrónicos, para máis adiante evolucionar cara a estilos máis próximos ao hardcore punk. 

A banda deuse a coñecer no Correlingua 2010 co videoclip "FOGAR" no que involucraron a máis de 20 vocalistas de Galiza como Yosi Domínguez, Bocixa, Xurxo Souto, O Leo i Arremecághona!, Tonhito de Poi, Javi Maneiro, Vituco Neira, Aid, Cody MC, Chechu (Aphonnic), Martiño (Machina), Markos (Trashnos) ou Thais (Ith).

Editaron o seu primeiro disco, *Por vivir*, en 2011. En 2014 lanzaron unha campaña de mecenado para a edición do seu segundo disco, *Versos da revolta*, gravado en Braga, e que contou coa colaboración do presidente da Real Academia Galega, Xosé Luís Méndez Ferrín.

En 2016 gravaron o seu terceiro disco, *Historias na pel*, que presentaron na Sala Capitol o día das Letras Galegas, no festival Terar de Lobos. O grupo colgou o disco na súa web para ser descargado de balde.

En 2017 quedaron finalistas nos Premios Martín Codax da Música, participaron no Festigal e presentaron o seu cuarto álbum, *Marxinación*, tamén financiado por mecenado.

## Membros 
* Xavi Castro, "Xavinho" - Voz
* Borxa - Baixo
* F. Bernardini – Batería
* Fran J. Castro - Guitarra

## Discografía 
* Marxinación (2017)

## Notas 
## Véxase tamén 
### Ligazóns externas 
*Páxina oficial do grupo
The Librarian: Curse of the Judas Chalice

***The Librarian: Curse of the Judas Chalice*** é un filme estadounidense dirixido por Jonathan Frakes que se estreou no 2008. Terceiro filme da saga protagonizada por Noah Wyle *The Librarian*.

## Sinopse 
Flynn Carsen, o experto bibliotecario, viaxa ós misteriosos pantanos de Nova Orleáns na busca do cáliz de Xudas, unha copa de prata que, segundo a lenda, tiña o poder de devolver á vida ó príncipe Drácula.

## Personaxes 
* Noah Wyle como Flynn Carsen
* Bruce Davison como Professor Lazlo / Vlad
* Stana Katić como Simone Renoir
* Bob Newhart como Judson
* Jane Curtin como Charlene
* Dikran Tulaine como Sergei Kubichek
* Jason Douglas como Ivan
* Beth Burvant como Katie
* Werner Richmond como Andrew
* Stephen David Calhoun como Nicolai

## Galardóns e nomeamentos 
* 2009: Emmy: 3 nomeamentos, incluíndo mellor actor secundario (Bob Newhart).

## Notas